Sicario: Day of the Soldado

Sicario: Day of the Soldado (med tittelen Sicario 2: Soldado i Storbritannia) er en amerikansk actionfilm fra 2018. Regissør var den italienske filmskaperen Stefano Sollima. Manus ble skrevet av Taylor Sheridan. Filmen er en oppfølger til filmen Sicario fra 2015. Hovedrollene spilles av Benicio del Toro, Josh Brolin og Jeffrey Donovan. Historien handler om narkotika-krigen ved grensen mellom USA og Mexico. Filmen ble publisert i USA den 29. juni 2018.

Sammendrag 
En selvmordsbomber slår til mot en dagligvarebutikk i Kansas City, hvor femten mennesker blir drept. Som respons blir Delta Force utplassert for å gripe inn og arrestere smuglere mistenkt for å hjelpe selvmordsbombere over grensen mellom USA og Mexico. CIA-agent Matt Graver (spilt av Josh Brolin) får også autorisasjon til å sette i gang ekstreme tiltak for å bekjempe meksikanske narkotika-karteller mistenkt for å ha smuglet terrorister over grensen. Matt Graver og det amerikanske forsvarsdepartementet ønsker å innlede en konflikt mellom de største kartellene for at smuglerne skal utradere hverandre. Graver rekrutterer Alejandro Gillick (spilt av Benicio del Toro) til oppdraget. Gillick myrder en høyprofilert advokat tilhørende Matamoros-kartellet i Mexico by. Graver og teamet hans kidnapper Isabel Reyes, datter til en sjef fra Matamoros sin rival, Carlos Reyes, i en falsk flagg-operasjon. 

Graver kontakter også våpen-handler Andy Wheeldon for å få tak i blant annet kamp-droner, helikopter, leiesoldater og forskjellig kommunikasjonsutstyr for å hjelpe ham å bekjempe de meksikanske kartellene. Graver, Gillick og teamet deres tar Isabel Reyes til et hus i Texas. De iscenesetter et DEA-angrep som skal late som redder henne, og de får henne til å tro at hun var blitt tatt til fange av Matamoros-kartellet. DEA tar henne med til en amerikansk militærbase, og teamet organiserer hennes retur tilbake til Mexico. Teamet planlegger å forlate henne hos meksikansk politi i ett territorium kontrollert av Carlos Reyes sine rivaler, for å eskalere konflikten mellom meksikanske kartell ytterligere. Men etter at de krysser grensen inn i Mexico, angriper korrupt politi dem og skyter mot de amerikanske pansrede kjøretøyene. Graver og teamet hans dreper 25 korrupte meksikanske politimenn, for å unnslippe bakholdet. Midt i kaoset forsvinner Isabel bort i en ørken. 

Gillick leter etter henne alene, samtidig som resten av teamet reiser tilbake til USA. I mellomtiden slår den amerikanske regjeringen fast at minst to av selvmordsbomberne i Kansas City egentlig var amerikanske statsborgere. Derfor behøvde de aldri å bli smuglet inn til USA av de meksikanske kartellene heller. USAs forsvarsminister beordrer CIA å forlate oppdraget. Når sjefen deres får vite at Isabel var vitne til amerikanerne som skyter meksikanske politifolk, beordrer de teamet om å slette alle bevis for amerikansk involvering ved å drepe Isabel og Gillick. Matt Graver beordrer Gillick å drepe Isabel, men Gillick nekter og han ønsker å holde Isabel i live. De finner ly ved en isolert gård i ørkenen om natten. Gillick vet at hvis de blir værende i Mexico, vil Isabel sannsynligvis bli drept. Med få ressurser, forkler de seg som ulovlige innvandrere og betaler menneskehandlere for å hjelpe dem over grensen til USA igjen. Graver og teamet hans flyr i all hemmelighet til Mexico, for å spore opp Gillick og Isabel.

Miguel, en ung meksikansk-amerikaner, gjenkjenner Gillick fra et møte på en parkeringsplass i Texas to dager tidligere. Han varsler sjefen sin, og Gillick og Isabel blir tatt som gissel. Miguel blir tvunget til å skyte Gillick, og de tror han er død. Miguel forlater resten av gjengen kort tid senere. Graver er vitne til det tilsynelatende drapet på Gillick gjennom satellitt-overvåkning. Teamet hans sporer opp resten av den meksikanske gjengen, dreper dem alle og redder Isabel. Graver bestemmer seg for å ta med Isabel tilbake til USA og plassere henne under vitne-beskyttelse, i stedet for å adlyde ordre om å drepe henne. I mellomtiden gjenvinner Gillick bevissthet, og oppdager at han har blitt skutt gjennom kinnet. Han finner de døde gjeng-medlemmene, og tar en av bilene deres. Ett år senere går Miguel gjennom et kjøpesenter til gjengens kontor, som ligger rett bak en meksikansk restaurant. Han åpner en dør og blir overrasket over å finne Gillick der, som har kommet seg etter skadene sine.

Rolleliste 
 Benicio del Toro som Alejandro Gillick.
 Josh Brolin som Matt Graver fra CIA
 Isabela Moner som Isabel Reyes
 Jeffrey Donovan som Steve Forsing fra CIA
 Catherine Keener som Cynthia Foards, Matt's sjef i CIA
 Matthew Modine som USAs forsvarsminister James Riley.
 Shea Whigham som Andy Wheeldon
 Elijah Rodriguez som Miguel Hernandez.

Referanser

Eksterne lenker 
 

Filmer fra 2018
Actionthrillere fra USA
Engelskspråklige filmer